Downloaded from YTS.MX
Official YIFY movies site: YTS.MX
Maapallo, jossa kasvava määrä ihmisiä ja monia muita olentoja asuu,
on hyvä paikka elää.
Kun on kyse pienen planeettamme tulevaisuudesta…
Nyt synkkä varoitus ilmastonmuutoksesta.
Luonnonkatastrofit, kuten hurrikaanit tai metsäpalot…
Ennennäkemätön luonnontuho uhkaa ihmiskuntaa.
Kuudes sukupuuttoaalto on jo…
Planeetastamme on niin paljon huonoja uutisia, että se musertaa.
Pelko, että suuntaamme kohti jyrkännettä, halvaannuttaa useimmat.
Totuus on, että olen luovuttanut.
Todennäköisesti sinäkin olet.
Mutta entä jos olisi toinen tie?
SUKUPUUTTOLISTA
Tämä on tarina yksinkertaisesta ratkaisusta parantaa maapallomme…
…ja pitää lajit poissa sukupuuttolistalta.
IHMISET
Ratkaisu, josta puhun, on aivan jalkojemme alla,
ja se on yhtä vanha kuin multa.
Kutsumme sitä mullaksi, maaksi tai maaperäksi.
Sen laajuuden vuoksi -
ja sen kyvyn ansiosta sitoa valtavia määriä kasvihuonekaasuja,
se saattaa olla ainoa asia, joka voi tasapainottaa ilmaston,
täydentää makean veden varastot, ja ruokkia maailman väen.
Siksi joillakin ihmisillä on kiire pelastaa maaperä siinä toivossa,
että maaperä voisi pelastaa meidät.
Olen luonnonsuojeluagronomi.
Olen käynyt kaikissa osavaltioissa aina Alaskasta Puerto Ricoon ja Havaijiin.
Minua on pyydetty puhumaan myös Euroopassa ja Australiassa.
Ei vain ole ollut aikaa.
Jos maaperä voi hyvin, monet ongelmat voidaan korjata.
LUONNONSUOJELUKIERROS
Terve maaperä johtaa hyvinvoivaan kasviin.
Hyvinvoiva kasvi, terve eläin, terve ihminen, puhdas vesi -
ja hyvinvoiva ilmasto.
Tästä on kyse tänään.
Opitaan, miten maaperä toimii ja miten viljellään luonnonmukaisesti.
Minun työni on istuttaa siemen.
Mitä enemmän luonnonmukaisuutta, sitä vähemmän kustannuksia,
ja sitä enemmän voitte ansaita.
Se on kutsumukseni. Niin yksinkertaista se on.
Tämä voisi olla yksi…
Asuin neljässä tai viidessä osavaltiossa. Kaikkialla, minne menen, on sama ongelma.
Valtava eroosio.
Eroosiossa maaperästä tulee tomua.
Nopea eroosio alkoi kauan sitten, kun ihmiset kehittivät auran.
Sen tarkoitus oli rikkoa maaperä siementen kylvämiseksi.
Pronssiajalle tultaessa laajat alueet ympäri kaupunkeja -
oli kynnetty kasvattamaan viljaa.
Kun maaperä turmeltui, nuo ennen muinoin suuret valtakunnat -
katosivat pölyksi.
Ei tarvitse katsoa tuhansia vuosia taaksepäin, jotta eroosion vaarat näkee.
1930-luvulla Amerikassa tapahtui -
historian suurin ihmisen aiheuttama ympäristökatastrofi.
Sen nimi oli Dust Bowl.
Maanviljelijät muokkasivat aiemmin hedelmällisiä Keskilännen tasankoja -
ja jättivät maaperän paljaaksi.
Vuoden 1934 loppuun mennessä…
…noin 200 miljoonaa hehtaaria viljelysmaata vahingoittui pysyvästi.
Presidentti Franklin D. Roosevelt näki omin silmin kiertueellaan -
Amerikan maaperän tuhoutumisen.
Hän perusti maaperän suojelupalvelu SCS:n pelastaakseen maaperän.
Se, mitä olen nähnyt, vahvistaa käsityksen,
joka minulla on ollut jo pitkään, että voitamme tämän ongelman.
Kyse on suunnitelman laatimisesta luonnon kanssa,
sen sijaan, että toimimme kuten aiemmin, eli luontoa vastaan.
Maaperän kyntäminen ja muokkaaminen jatkuu yhä tänä päivänä.
Mutta niin jatkuu myös maaperän suojelupalvelu.
Siitä tuli osa Yhdysvaltain maatalousministeriötä…
…ja nykyään sen nimi on luonnonvarojen suojelu, NRCS.
Haluamme, että vesi haihtuu elävän kasvin kautta.
NRC-agentit, kuten Ray, yrittävät opettaa viljelijöitä vähentämään muokkausta…
Siellä elää mikrobeja ja sitä kutsutaan huokoiseksi tilaksi.
…ja maata vahingoittavien teollisten kemikaalien käyttöä.
Maanmuokkaus on yksi häiritsevimmistä asioista nykyviljelyssä.
Se ei ole ystävämme.
Viesti on yksinkertainen.
Mutta viestin vieminen perille on vaikeaa.
Se on yhteiskunnallinen ongelma. Se on koulutusongelma.
Ennen kuin saamme ne kuntoon, ekologisia ongelmia ei voi korjata.
Olen työskennellyt NRCS:lle 31 vuotta.
Kun opetin ympäri maata, ajattelin ällistyneenä:
"Vau, tuottajamme eivät tiedä, miten maaperä toimii."
He eivät ymmärrä ekologisia perusperiaatteita. Kaikki toimii hiilellä.
Hiili on rakentanut meidät. Hiili vastaa maaperän mikrobeista.
Hiili on eteenpäin vievä moottori.
Se pyörittää järjestelmää.
Hiilen rooliin maailmassa liittyy sekaannusta.
Tarkasti ottaen hiilidioksidi on kaasu.
Hengitämme sitä ulos, ja kasvit hengittävät sitä sisään.
Hiilidioksidia myös tehdään polttamalla fossiilisia polttoaineita.
Mutta ei hiili ole paha. Se on kaiken elämän perusta maapallolla.
Hiilen kanssa ollaan sodassa juuri nyt.
Hiili on pahis.
Se on menetetty mahdollisuus.
Hiili on hyvä tyyppi.
Me olemme hiiltä.
Olen 16 prosenttia hiiltä, ja se on peräisin kasvisten syönnistä…
…ja kasveja syövistä olioista.
Auringonvalo tuo energiaa kasveille,…
…ja ne sitovat hiilidioksidia ilmakehästä, tekevät siitä hiilipolttoainetta,
ja siten ne kasvavat.
HIILIDIOKSIDI, HAPPI, HIILI
Mutta 40 prosenttia siitä hiilidioksidista menee juurille.
Ne vuotavat sen hyvin strategisesti maaperän pieneliöille.
Kasvit ruokkivat maaperän pieneliöitä hiilellä…
…ja maaperän pieneliöt tuovat kasveille kivennäisaineita.
Prosessin aikana maaperän pieneliöt -
tekevät hiilipolttoaineesta hiililiimaa.
Ne tekevät kotinsa maaperään.
Ne tekevät pieniä taskuja maaperään ilman ja veden virtausta varten.
Se on yksi keinoista, joilla hiili kiinnittyy maaperään.
Toisin sanoen maaperällä on ainutlaatuinen kyky -
sitoa hiilidioksidia ilmakehästä.
Se on iso asia.
Vielä hienompaa on,
että maaperään sisältyy koko maailmankaikkeus.
Opiskelin vuosia maaperätiedettä, enkä tiennyt tätä.
En tiennyt, miten maaperä toimi.
Se elää.
Jokaisessa kourallisessa tervettä maaperää…
…on enemmän eliöitä kuin maapallolla eläneissä ihmisissä.
Nuo eliöt käsittelevät maaperässä olevaa orgaanista ainetta -
ja laittavat ravintoaineet kasvin tarvitsemaan muotoon.
Vertaamalla maaperän mikrobiodiversiteettiä siihen,
joka on ihmiskehon sisällä,
huomataan, että kehossa on enemmän bakteerisoluja kuin ihmissoluja.
Noin prosentti meistä on ihmistä ja 99 prosenttia mikrobeja.
Se on totuus.
Syömämme ruoka purraan ja hajotetaan pieniksi osiksi,
joita suolistobakteerit syövät.
Kun lehtikaalia syödään, elimistö ei syö sitä,
vaan bakteerit.
Ihminen syö sitä, mitä bakteerit ovat prosessoineet lehtikaalista.
Avain terveyteen on syödä multaa.
Meidän tulisi syödä kasveihin siirtynyttä multaa ja luoda siten hyvinvointia.
Mieheni on ammattilaisurheilija,
joten hän haluaa ravita kehoaan parhailla mahdollisilla ravintoaineilla.
Rankaisen kehoani niin paljon kauden aikana,
joten en missään nimessä halua ruokaa, jota en pysty sulattamaan kunnolla -
ja joka ei ole sellaista ravintoa, joka korjaa kehoani niin kuin sen pitää.
Maaperän laadulla on valtava merkitys, koska se on ruoan laadun alkuperä.
Laadukas ruoka takaa terveyden.
Kaikki tulee maasta. Luontoäidiltä.
Terveytemme ja planeettamme terveys liittyvät toisiinsa.
Jos valitsemme terveellistä ruokaa, syntyy vastavuoroisuus.
Emme vain voi paremmin, vaan olemme terveempiä, ja maapallo voi hyvin.
Mikrobeista huolehtiminen on elintärkeää ihmisten terveydelle.
Maaperän suihkutus myrkyllisillä kemikaaleilla -
onkin asia erikseen.
Maaperästä, jota viljellään kemiallisesti tavanomaisin keinoin,
puuttuu pieneliöt lähes kokonaan.
Maaperän suihkuttaminen tappaa ne eliöt, jotka luovat hyvinvointia -
ja sitovat hiiltä ilmakehästä.
Mitä enemmän maata muokataan, sen heikompi se on,
ja sitä enemmän viljelijät käyttävät kemiallisia sumutteita.
Tämä on teollisen maatalouden noidankehä.
Kaikki alkoi sodan seurauksena.
Teollinen maatalous -
juontaa juurensa saksalaiseen tiedemieheen nimeltä Fritz Haber.
Haber keksi synteettisen typpilannoitteen valmistusprosessin,
joka kasvatti ruoantuotantoa.
Hänen toinen saavutuksensa olivat myrkyt, jotka tunnetaan torjunta-aineina.
Haber käytti torjunta-aineitaan ensimmäisinä kemiallisina aseina.
Hän kehitti myös myrkyn, jota käytettiin holokaustin kaasukammioissa.
Sodan päättyessä kemianteollisuuden yritykset -
toivat Haberin myrkyt Amerikkaan…
…ja esittelivät myrkylliset kemikaalit torjunta-aineina amerikkalaismaatiloille.
Dow pyrkii osoittamaan kasvimyrkkyjensä tehokkuuden valtakunnallisesti.
Kun sota päättyi,
kaikki energia, joka käytettiin taisteluun vihollisia vastaan maailmalla…
…meni nyt vihollisia vastaan maatiloilla.
Yhtäkkiä kemiallista lannoitetta, typpeä, oli saatavilla…
…ja sitä sai heittää pellolle.
Vaikka maaperästä ei olisi huolehdittu, saattoi silti saada hyvän sadon.
Sota-ajan innovaatiot loivat sellaisen teollisen ruoantuotantojärjestelmän,
jollaista ei ollut ennen nähty.
Yksittäisten teollisuudenalojen ympärille luotiin infrastruktuuri,
ja sitten karja ja kasvinviljely erotettiin.
Etsittiin hyviä karjankasvattajia, ja hyviä kasvienviljelöitä,
ja heidät jaettiin ryhmiin.
VILJELYKASVIT KARJA
Se ohjasi ajatustavan muutokseen siinä, miten maanviljelyyn suhtauduttiin.
Sen sijaan, että olisi ymmärretty luonnollista prosessia,
pellot voitiin ruiskuttaa kemikaaleilla. Niitä käytettiin yhä enemmän.
Määrä jatkoi ja jatkoi nousuaan.
Tänä päivänä tarvitaan enemmän typpeä kasvattamaan vakka viljaa -
- kuin vuonna 1960.
Lannoitteet peittävät ongelman pilaantuneesta maaperästä.
Nykyaikaista maataloutta ei suunniteltu maaperän parantamiseksi.
Yleisimpiä viljelykasvejamme muunnellaan geneettisesti -
kestämään myrkyllistä torjunta-aineiden suihkutusta.
Esimerkiksi rehumaissi, Yhdysvaltain ykkösviljelykasvi,
suihkutetaan lähes kokonaan glifosaatilla,
ylikäytetyllä kemikaalilla, jonka epäillään aiheuttavan syöpää -
ja joka on löytänyt tiensä juomaveteemme.
Näitä kemikaaleja,
joita pidettiin vaarallisina jo alussa,
käytetään nykyään sellaisia määriä, mikä olisi ollut uskomatonta...
…20 vuotta sitten.
Joka vuosi jokaisen elossa olevan amerikkalaisen…
…ruokaan ruiskutetaan 1,36 kg myrkyllisiä kemikaaleja.
1,36 KG/HENKILÖ
Se kulkeutuu maahan ja veteen. Ja elimistöömme.
Kyse ei ole vain syödystä ruoasta.
Sitä on kaikkialla.
MYRKYLLINEN UHKA?
Suurin osa maatalouden torjunta-aineista ja kasvimyrkyistä -
kulkeutuu suoraan äidinmaidosta vauvoille.
Yli 200 vertaisarvioidun tutkimuksen mukaan -
myrkyllisten kemikaalien käyttö aiheuttaa ADD:tä lapsilla,
lasten syöpiä ja synnynnäisiä epämuodostumia.
Siksi valamiehistöt ovat alkaneet määrätä miljardikorvauksia ihmisille,…
…jotka ovat saaneet syövän glifosaatin käytön jälkeen.
Glifosaatti, joka tunnetaan nimellä Roundup,
vaikuttaa suoliston mikrobistoon,
mikä voi johtaa häiriöihin, joista voi seurata sairauksia,
mukaan lukien syöpää.
Kemikaalit sairastuttavat ihmisiä,
siitä samasta syystä kuin myrkylliset kemikaalit tappavat maaperän mikrobit;
ne tappavat myös elimistön mikrobit.
Sanon ihmisille, että elimistö kestää äkillistä stressiä,
mutta se ei kestä kroonisia stressiä.
Maaperän ekosysteemi toimii samoin.
Jos sienimyrkkyä ja torjunta-aineita ruiskutetaan jatkuvalla syötöllä,
seurauksena on krooninen stressi. Se ei toimi enää.
Kemiallisen maatalouden kehityttyä maailmanlaajuisesti 1970-luvulta lähtien,
maapallon pintamaasta on menetetty kolmannes.
Tehomaatalous ei vahingoita ainoastaan maaperäämme.
Sillä on paljon suurempia vaikutuksia.
Mitä -
mahtavin -
tsunami,
täydellinen myrsky, uhkaa meitä.
Fossiiliset polttoaineet, hiili, kivihiili ja kaasu,
eivät ole ainoita asioita, jotka aiheuttavat ilmastonmuutosta.
Koska veden ja hiilen kohtalo on liitetty -
maaperän orgaaniseen aineeseen, kun maaperää vahingoitetaan, hiiltä vapautuu.
Hiili palaa ilmakehään.
Terve maaperä sitoo vettä ja hiilidioksia.
Mutta kun maaperää tuhotaan, siitä purkautuu vettä ja hiilidioksidia.
Näin maaperä kuivuu ja muuttaa sen pölyksi.
Prosessia kutsutaan aavikoitumiseksi.
Miten asia hoidetaan,
voi määrittää muutakin kuin vain ilmastomme kohtalon.
Aavikoituminen on hieno sana aavikoksi muuttuvalle maalle,
ja näin käy vain, jos luodaan liikaa paljasta maata.
Maaperä, kasvit ja ilmasto ovat yhteydessä toisiinsa.
Jos elävää kasvia ei ole, höyrystymistä tapahtuu enemmän.
Tavoitteena on haihdunta, kun kosteus kulkee kasvin läpi.
Ja silloin se lisää kosteutta.
Kun kosteus lisääntyy, saadaan sadetta.
60 prosenttia sateesta tulee merestä.
Moni ei tiedä, että 40 prosenttia tulee pienistä veden kiertokuluista,…
…jolloin sade tulee sisämaasta.
HAIHDUNTA KASVEISTA JA PUISTA
Pieniä veden kiertokulkuja on häiritty.
Silloin saadaan liikaa tuntuvaa lämpöä paljaasta maaperästä.
Syntyy valtavia kuuman ilman pyörteitä.
Sen sijaan, että ne houkuttelisivat sadetta, ne työntävät sadepilvet pois.
Yksi neliömetri paljaaksi muokattua maata…
…on paljon kylmempi aamulla…
…ja paljon kuumempi keskipäivällä…
…kuin maaperä, jota peittävät kasvit.
Mikroilmastoa on muutettu.
Kun niin tehdään -
yli puolelle maapallon maa-alueesta,
makroilmastoa muutetaan.
Maaperän aavikoituminen on uhka ilmastolle ja ihmisille.
Minulla on yksinkertainen viesti.
Noin kaksi kolmasosaa maailmasta aavikoituu.
Maaperän muuttuessa pölyksi ympäri maailmaa -
joka vuosi 40 miljoonaa ihmistä pakotetaan lähtemään kodeistaan.
Arvioidaan, että vuoteen 2050 mennessä -
pakolaisia on yksi miljardi maaperän aavikoitumisen vuoksi.
Yli 20 sivilisaatiota kaikilla alueilla ympäri maailmaa -
on luhistunut, koska maatalous vahingoittaa ympäristöä.
Heidän yhteisönsä ei kestänyt -
ympäristön rappeutumista ja väestönkasvua.
Sitä tapahtuu maailmanlaajuisesti.
Niukkaravinteinen maaperä johtaa köyhyyteen.
Köyhyys johtaa sekasortoon.
Huonosti voiva maaperä lisää tulvia ja kuivuutta -
ja massamaahanmuuttoa rajojen yli ja kaupunkeihin.
Ja se johtaa ääriliikkeiden toimintaan.
Tiedetään, että tapa, jolla ihmiset ruokkivat itsensä…
…horjuttaa sitä samaa ekologiaa, josta olemme riippuvaisia.
Pitkän aikavälin ennuste selviytymisellemme tällä planeetalla,
olettaen, että jatkamme samaa rataa,
on hyvin huono.
YK:n mukaan -
jäljellä oleva pintamaa katoaa maapallolta 60 vuoden sisällä.
Toisin sanoen,
ellemme löydä keinoa pelastaa maaperäämme, meillä on 60 satoa jäljellä.
Maailmanlaajuinen ongelma voi vaikuttaa ylitsepääsemättömältä.
Mutta jokaisessa taistelussa, joka vaikuttaa hävityltä,
on niitä, jotka kieltäytyvät luovuttamasta.
Katsotaanpa. Tehdään niin.
Tehdään niin ja tehdään pari esitystä.
Olemme onnekkaita, että Ray Archuleta on täällä tänään.
Rayllä on melkoinen maine. Hänellä on oma tosi-tv-ohjelma.
Sen myötä puheenvuoro Raylle. Kiitos, että tulit.
Kiitos.
Tämä on Nasan supertietokonemalli.
Punaiset ja violetit CO₂:ta esittävät alueet huolettavat.
Huomioikaa päivämäärät.
Helmikuu.
Maaliskuu.
Mitä maalis- ja huhtikuussa tapahtuu?
Mitä nykyaikaisessa maataloudessa tapahtuu huhtikuussa?
Maata muokataan.
Katsokaa tuota valtavaa hiilidioksidipeitettä.
Katsokaa päivämääriä.
Toukokuu.
Katsotaan, mitä kesäkuussa tapahtuu.
Katsokaa, miten värit muuttuvat.
Hyvät naiset ja herrat, mitä kesäkuussa tapahtuu?
CO₂
Näettekö, kuinka voimakkaita elävät kasvit ovat?
Kuvitelkaa, että laidunmaamme ja viljelymaamme peitettäisiin.
Kasveilla peitetty planeetta on terve planeetta.
Monet ilmasto-ongelmista voidaan korjata, jos hiilidioksidi tuodaan elävään kasviin,
ja sidotaan se maaperään, jonne se kuuluu.
Maanviljely on merkittävin tapa, jolla ihmiset muokkaavat maisemaa.
Olemme vapauttaneet maatalouden kautta…
…vuosisatojen ja -tuhansien aikana, hiiltä maasta,
ja se on nyt ilmakehässä.
Se on osa kumulatiivisiä hiilidioksidipäästöjä.
Monet ovat alkaneet keskustella maaperän terveydestä,…
…koska se voi sitoa hiilen ja varastoida sen maahan.
Hän on ympäristöaktivisti ja Drawdownin toimittaja,
ja hänellä on kattavin suunnitelma ilmastonmuutoksen estämiseksi.
Tervetuloa Paul Hawken.
Miksi suunnitelmasi on erilainen ja miksi se on kattavin?
Se on erilainen, koska se on ensimmäinen.
Vau.
Alenemaa ei voi saavuttaa ilman biovarastointia.
Biovarastointi käyttää kasveja, puita, monivuotisia kasveja,
ja laidunnus- ja viljelytekniikoita -
apuna kerätäkseen hiiltä ja varastoidakseen sen maahan -
ja säilyttääkseen sen vuosikymmeniä, ellei -satoja.
Selvitimme ja mittasimme -
sata tärkeintä ratkaisua ilmaston lämpenemiseen.
"Ratkaisut" ovat olemassa.
Tiedämme, mitä tehdä. Skaalaus onnistuu.
Jos jatkamme tiukkaa, mutta järkevää muutosta 30 vuoden ajan…
…voimme peruuttaa ilmaston lämpenemisen.
ALENEMA
Kun ihmisille kerrotaan tästä hienosta teknologiasta,
joka on ollut olemassa miljoonia vuosia -
ja joka sitoo hiiltä ilmakehästä ja varastoi sen turvallisesti maaperään -
ja että ne ovat kasveja, jotka toimivat maaperän mikrobien kanssa,
se tuntuu liian helpolta.
Ilmakehän hiilen sitominen maaperään voi olla yksinkertainen idea,
mutta sen maailmanlaajuinen toteuttaminen vaatii poliittisia tekoja.
Kun on kyse ilmastonmuutoksen politiikasta,
sanotaanko vaikka, että ilmassa on paljon kuumaa ilmaa.
PARIISI, RIEMUKAARI
HYVÄÄ PÄIVÄÄ! RANSKA
Vuonna 2015 YK järjesti ilmastokokouksen Pariisissa.
Sen nimi oli COP21.
#COP21PARIISI
40 000 edustajaa 196 maasta ympäri maailmaa -
tapasivat päästäkseen sopimukseen ilmastonmuutoksen torjumisesta.
Oli esitelmiä, kokouksia,
ja puheita ja puheita,
ja puheita.
Nimeni on Bunkin.
Kosketa ruutuani.
Yksi ehdotus tarjosi todellista toivoa, ja sen esitteli tämä mies.
RANSKAN MAATALOUSMINISTERI
Olen kotoisin La Sarthen seudulta,
pienestä kylästä, jossa on 256 asukasta.
Asukkaat ovat viljelleet maaseudulla. Maanviljelijöitä oli paljon.
Kiinnostuin viljelystä hyvin varhain.
RANSKAN MAATALOUS-, ELINTARVIKE- JA METSÄNHOITOMINISTERIÖ
Ranskassa on Euroopan suurin maatalouden tutkimuslaitos.
Sen nimi on INRA, ja se on tutkinut maaperää yli sata vuotta.
INRAN TUTKIMUSRYHMÄ, MAATALOUSMINISTERIÖ
INRA kehitti äskettäin 4 per 1000 -aloitteen,
He haluavat lisätä maailman maaperän hiilipitoisuutta -
0,4 prosenttia vuodessa.
Se sitoisi saman määrän hiiltä kuin ihmiskunnalta kertyy vuosittain.
Maaperä pystyy sitomaan enemmän hiiltä…
…kuin ilmakehä ja maaperällä kasvavat kasvit yhdessä.
Maaperällä on uskomaton kyky varastoida hiiltä suhteellisen lyhyessä ajassa.
Maanviljelyn tärkein väline on maaperä.
Se ei ole traktori. Se ei ole leikkuupuimuri.
Eikä satelliitti.
Se on maaperä.
Kyse on siitä, mitä Pariisin COP21:n jälkeen tapahtuu.
Jos kaikki huomioivat maaperän roolin -
ja jos ymmärretään, että maa voidaan täyttää hiilellä,
sen jälkeen on toimittava tavoitteiden saavuttamiseksi.
Eräässä COP21-kokouksessa Ranskan maatalousministeri Le Foll -
esitti idean, joka voi muuttaa maailman.
Hyvät naiset, herrat ja kollegat,
viljelysmaan ja metsien maaperässä on -
valtavasti mahdollisuuksia.
Meillä on todellinen ratkaisu ilmastonmuutosta vastaan,
ratkaisu, joka riittäisi kompensoimaan ihmiskunnan vuosittaiset päästöt.
Se on melkoinen juttu.
4 per 1000 on se kapasiteetti, joka kaikilla mailla on,
ja mikä takaa onnistumisen.
Kiitos.
4 per 1000 -tapahtumassa,
monet maat allekirjoittivat Stéphane Le Follin lupauksen -
vetää hiiltä maaperäänsä.
30 maata ympäri maailmaa…
…allekirjoitti sen,…
…mistä tulee yksi maatalouden merkittävimmistä muutoksista.
Saavuttaaksemme 4 per 1000, maataloutta on muutettava.
Maatalouden harjoittaminen niin, että se sitoo hiiltä,
vaatii myrkyllisten torjunta-aineiden ja synteettisisten kemikaalien -
rajua vähentämistä ja GMO:sta luopumista.
Mutta kolme suurinta hiilidioksidin tuottajaa…
…ja kolme suurinta maatalousmaata puuttui sopimuksesta.
Intia, Yhdysvallat ja Kiina eivät ilmestyneet paikalle.
Turhauttaako se, ettei Amerikka allekirjoittanut sopimusta?
Kyllä, se turhauttaa.
Ensimmäistä kertaa USA:ta pienempi maa, mutta iso maatalousmaa,
ehdottaa maailmanlaajuista poliittista aloitetta,
ja yhdistää taistelun ilmastonmuutosta vastaan siihen,
miten maanviljely tapahtuu.
Mutta USA ei ole vielä valmis siihen.
Kaiken kukkuraksi Yhdysvallat ilmoitti, että se vetäytyy Pariisin sopimuksesta.
Jos aiomme onnistua ilmaston tasapainottamisessa,
on vaihdettava uusiutuviin energialähteisiin.
Mutta mikään ei muuta -
sitä valtavaa hiilidioksidin määrää, joka on jo päästetty ilmakehään.
Vuodesta 1750, kun teollisuusvallankumous alkoi,
olemme pumpanneet noin 1 000 miljardia tonnia,
toisin sanoen gigatonnia,
hiilidioksidia ilmakehään.
Niitä kutsutaan kumulatiivisiksi päästöiksi.
Ja vaikka kaikki kasvihuonekaasupäästöt loppuisivat tänään,
kumulatiiviset päästöt ovat yhä olemassa.
Kumulatiiviset päästöt…
…lämmittävät yhä ilmakehää vuosikymmeniä tai jopa vuosisatoja.
Joten jos puhutaan vain päästöjen vähentämisestä, se ei riitä.
Jos sähköautot ja aurinkopaneelit eivät riitä,
niin mikä on ratkaisu?
Ainoa tavoite, jolla on järkeä ihmiskunnalle,
on alenema,…
…hiilidioksidipäästöjen vuosittainen vähentäminen ilmakehän yläosissa.
Kaikki muu on ilmastokaaosta.
Jos alenema halutaan saavuttaa, meidän täytyy kiittää maapalloa -
ja alettava maanviljellä ja kasvattaa kasveja ja puita täysin eri tavalla.
Kun alenema saavutetaan, maapallo viilenee 20 vuodessa.
Maapallo alkaa viilentyä.
Tämän mukaan 20–30-vuotiaiden horisontissa häämöttää tilanne,
josta he voivat sanoa: "Voimme saavuttaa tämän elinaikanani."
Toisin sanoen ne käytännöt, jotka parantavat maaperän,
parantavat myös ilmastomme.
Maapallon ilmaston vakauttamiseen -
voidaan käyttää tehokkaimpia hiilen talteenottoteknologioita,
kasvien fotosynteesiä ja maaperän mikrobeja.
Ja eräänlainen maanviljely,
joka tekee tämän parhaiten ja sitoo eniten hiiltä,
perustuu...
regenerointiin,…
…joka tarkoittaa, että aiheuttamamme vahingot korjataan…
…ja että asiat tehdään paremmin.
Istumme nyt ruokametsässä.
Tämä on peltometsätaloutta.
Se on maanviljelyä puiden kautta. Puulajien monipuolistamista.
Minulla on avokadopuu, banaanipuu, viikunapuu, kahvipuita.
Siirryimme yhdestä Hass-avokado-lajikkeesta -
40 eri hedelmälajikkeeseen.
Monipuolistamalla viljelyä saamme nyt sadon joka kuukausi.
Jos haluaa tehdä jotain, jolla on suuri vaikutus luontoäitiin,
kannattaa istuttaa puu.
Ruokametsää varten ei tarvita hehtaareittain tilaa.
Parikymmentä neliömetriä riittää.
Kannattaa miettiä:
"Mitä ostamme ruokakaupasta päivittäin,
jota, sen sijaan, että se kuljetetaan maailmalta,
voisin kasvattaa omalla takapihallani?"
Regeneroiva maanviljely kasvattaa enemmän ruokaa hehtaaria kohden.
Se voidaan skaalata koko maatalousjärjestelmään.
Ja mikä tärkeämpää, sitä toteutetaan jo tänään.
Olen karjatilallinen.
Haluan, että minua kutsutaan karjatilan pitäjäksi.
Teknisesti maanviljelijä kasvattaa viljaa.
Karjatilallinen kasvattaa karjaa.
Olen mieluummin karjatilallinen,
koska pidän eläviä olentoja ja luonnon ekosysteemejä tärkeänä.
Toiminnassani on kyse elävästä ekosysteemistä.
Ostimme paikan vuonna 1991.
Ensimmäiset kaksi vuotta viljelin perinteisesti.
Raskasta maanmuokkausta. Runsaasti synteettisiä aineita.
Vuonna 1995, ja päivää ennen kuin aioin aloittaa sadonkorjuun,
menetin koko sadon raekuurossa.
Kaikki tuhoutui täysin.
Viljelyksistä ei tullut tuloja.
Se oli vaikeaa, koska meillä ei ollut satovakuutusta.
Vuonna 1996 menetimme jälleen koko sadon raesateessa.
Kun vuosi 1997 alkoi,...
RUKOILE SADETTA!
…maa kuivui. Kukaan ei saanut satoa.
Alueella vallitsi kuivuus.
Vuonna 1998 menetimme 80 prosenttia sadostamme.
Olimme siis neljä vuotta ilman tuloja sadoista.
Naapurit löivät vetoa maa-alueestani.
Meillä oli taloudellisesti vaikeaa,
eikä pankki halunnut lainata rahaa tuotantoon.
Se oli parasta, mitä saattoi tapahtua. En aikonut epäonnistua.
Minun täytyi todella pohtia, miten saisin maatilan ja karjatilan -
maaperän tuottamaan satoa ilman tuotantokustannuksia.
Aloin tutkia maaperän ekosysteemejä.
Luin Thomas Jeffersonin vanhoja päiväkirjoja,
koska yritin selvittää, miten he tekivät tämän -
ennen synteettisten aineiden käyttöä.
Olemme olleet kyntöä vastaan vuosia.
Kyntämättä viljely on sitä, ettei maaperää muokata.
Kasvit istutetaan maahan.
Tämä on suorakylvökone.
Suorakylvökoneita on saatavilla kaikkialla maailmassa.
Tämä auttaa kasvattamaan pintamaata.
Muunlaiset kylvökoneet tuhoavat pintamaan.
Tämä on kannatinpyörä.
Tämä pitelee ylijäämää, jotta lautanen voi leikata sen tekemällä pienen loven.
Siemen siirtyy alas tietyllä nopeudella hehtaari kerrallaan.
Tämä puolestaan siirtää pienen määrän maaperää siemenen päälle.
Kaikki nämä pidetään maaperän pinnalla,
jotta maaperää voidaan suojella tuuli- ja vesieroosiolta -
ja jotta sato kasvaa vähemmällä kosteudella järjestelmän avulla.
Kun tähän sataa, se imeytyy suoraan maaperään.
Kun sade putoaa paljaalle maaperälle, se tulvii ja haihtuu nopeasti pois.
Maaperä, jota ei ole muokattu, varastoi enemmän vettä -…
…lisäten mikrobien -
ja kasvien ja jopa paikallisen sateen määrää.
Tämä on regeneroinnin itseään ruokkiva hyvä kierre.
Gabe Brownin maaperä sitoo myös enemmän hiiltä ilmakehästä.
Aina kun orgaanisen aineen määrä lisääntyy prosentin,…
…hehtaari maaperää sitoo 9071 kiloa hiiltä.
Se on mieletöntä. Maan muokkausta on vähennettävä.
On kasvatettava peitekasveja. Eläviä juuria on oltava koko ajan.
Paljaita jaksoja ei voi olla ilman jotain mikä kasvaa.
Näitä periaatteita on alettava käyttää veden kiertokulun korjaamiseen.
Se voidaan korjata.
Vien teidät pellolle, jossa kasvaa monilajisia peitekasveja.
Peitekasvin tarkoitus on parantaa maan elämää ja toimintaa.
Jos istuttaisin tälle pellolle yhtä lajia,
maaperään ruiskutettaisiin vain yhtä hyönteismyrkkyä.
Kasvatan 19 lajia täällä. Nopeutamme biologista aikaa.
Ruokimme maaperän biologiaa, mikä veisi tavalliselta viljelijältä 19 vuotta.
Minulta menee vuosi.
Ihmiset saattavat kysyä: "Miten tästä voi saada yhtään rahaa?"
Karjamme laiduntaa täällä talvella ja nopeuttaa maan uudistamista.
Laitumella kasveja syövät eläimet ovat osa hiilikiertoa.
Pohjois-tasangoilla maaperää muokkasivat -
suuret biisoni- ja hirvilaumat, jotka liikkuivat saalistajien myötä -
ja laidunsivat maisemaa ja tallasivat hiilen ja kasvit maanpintaan.
Eivätkä ehkä palanneet vuoteen. Sallien täyden toipumisen.
Siitä ei ole kauaa, kun yli 60 miljoonaa puhvelia kuljeskeli mantereella.
BIISONIEN ALKUPERÄINEN MUUTTOLIIKEALUE
Yrityksessään näännyttää intiaanit -
Yhdysvaltain armeija ja rautatiet tappoivat suurimman osan puhveleista.
Kun teurastus päättyi, uljaita eläimiä oli jäljellä vain muutama tuhat.
Siellä, missä puhvelit ennen vaelsivat, tehomaatalous lisääntyy nyt.
Satoja miljoonia hehtaareita viljaa vain eläinten ruokkimista varten.
Nuo eläimet on keskitetty kasvattamoihin.
Kasvattamot puolestaan tuottavat valtavia määriä kasvihuonekaasuja.
Kasvattamoista pääsee ilmaan kasvihuonekaasuja.
Näytön mukaan laiduntaminen nurmella sitoo kasvihuonekaasuja.
Yksi tapa tuottaa päästöjä, kun taas toinen sitoo niitä maahan.
Ongelma ei ole eläin, vaan se, missä eläimet ovat.
Lehmistä voi olla hyötyä.
Se on yksi kiistanalaisimmista kannanotoista -
ihmisten kesken tällä hetkellä.
Nautojen laiduntaminen ja liikkuminen maalla -
voi elvyttää aluetta niin paljon, että se voi luoda suuren määrän alenemaa.
Olen Kaakkois-Louisianasta. Vartuin hauraan ekosysteemin ympärillä.
Luonnonsuojelu oli aina tärkeä osa elämääni.
En osannut kuvitellakaan, että maapallo aavikoituu.
TERVEISIÄ ZIMBABWESTA
Lensin New Yorkista Zimbabween Allan Savoryn luo,
jotta hän voisi näyttää aavikoitumisen ja regeneroitumisen eron.
Maata, jota on hoidettu holistisesti laiduntamisella käyttäen apuna lehmää,
joka on maailman moitituin eläin.
Olemme Afrikassa ajamassa yli pellon,
joka on ollut Allan Savoryn holistisen hoidon alla yhdeksän vuotta,
ja se näyttää paratiisilta.
Tämä on korkeaa ruohoa.
Karjan käyttö -
aavikoitumisen peruuttamiseksi on skaalattavissa…
…noin kahteen kolmasosaan maailman maaperästä, mikään muu ei ole.
Se voidaan tehdä erittäin halvalla.
Perillä ollaan. -Tällaiselta sen kuuluisi näyttää.
Olet työskennellyt täällä kahdeksan tai yhdeksän vuotta.
Se muuttui tällaiseksi paikasta, joka oli muuttumassa autiomaaksi,
ja apuna käytettiin kaviollisia kasvinsyöjälaumoja.
Olet muuttanut tuon, mitä on nähty paljon, täksi paratiisiksi.
Kyllä.
Miten helvetissä teet tämän?
Eläinten lannan, virtsan ja kavioiden ansiosta ruoho kasvoi.
Karja ei ole ikinä yli hehtaarin alueella, eikä ikinä yli kolme päivää.
Eivätkä ne palaa alueelle noin kuuteen tai yhdeksään kuukauteen.
Vau. -Yksikään kasvi ei saa liikaa laiduntaa.
Tänne voi tulla milloin tahansa,
minne tahansa tällä maalla, eikä karjaa näy missään,
koska ne oleskevat alle hehtaarin alueella.
Ellei sinua viedä sinne, et tiedä paikasta.
Ilmastonmuutospedon kanssa monet eivät ymmärrä,
että tämä auttaa.
Tämä sitoo hiiltä.
Tämä ottaa sen yhden asian, joka halutaan epätoivoisesti pois ilmasta,
ja se säilöö sen ja tekee siitä happea.
Jos meillä on nurmea, valtavia määriä hiiltä voidaan sitoa takaisin maaperään.
Noin kaksi kolmasosaa maasta on laidunmaata ja savanneja…
…joissa sade on liian alhaalla -
tukeakseen puiden lehviä, jotka suojaavat maata.
Ruoholla on olennainen merkitys maaperän vakauttamisessa.
Tätä katsoessa tajuaa, miltä maailman tulisi näyttää.
Tältä Afrikan, Etelä- ja Keski-Amerikan tulisi näyttää.
Tältä Teksasin tulisi näyttää.
Tällä lailla voitamme.
Voimme saada maapallon -
näyttämään taas Edenin puutarhalta, joka se joskus oli, regeneraation avulla.
Älykkäästi käytettynä kasvit voivat sitoa maahan hiiltä ja peruuttaa aavikoitumisen.
Mutta se ei toimi vain Afrikassa.
Se toimii kaikkialla maailmassa.
HALF MOON BAYN RANNIKKOKAUPUNKI
KOE KALIFORNIA
Pitkät housut, eikö niin? Ratsastatte hevosilla.
Joo.
Selvä.
Kasvoin maaseudulla Washingtonissa,
Lakota-heimon adoptoimana.
Olimme ulkona luonnossa joka päivä.
Löysin permakulttuurin, joka vaikutti minuun lähtemättömästi,
ja sen myötä näin, että kestävä maatalous on mahdollista,
maatalous, joka ei ainoastaan ruokkisi planeetan väkeä,
vaan ruokkisi sen regeneroivalla tavalla, kuluttamatta luonnonvaroja.
Holistiset karjatilalliset nojaavat huolelliseen suunnitteluun,
jotta lehmät sitovat hiilen maaperään ja regeneroivat maata.
Tässä on laiduntasuunnitelmamme ja valvontakaaviomme.
Se kertoo, missä karja on milloinkin.
Hei!
Katsotaanpas. On heinäkuun 22.,
joten ne olivat G1:ssä,
ja ne siirretään tänne.
Kaikki nämä alueet vastaavat karttaa, joka meillä on.
Näitä sanotaan aidatuiksi alueiksi, joissa karja on.
Tämä kertoo, kuinka suuria ne ovat.
Voin tallentaa havainnot, eri lajit, kaikki yhdessä kentässä.
Hallinnoimme yli 8 000 hehtaarin aluetta ympäri Bay Areaa,
joten olemme jatkuvasti liikkeessä.
En ikinä kyllästy tähän.
En ikinä kyllästy.
Lehmiä kutsutaan siirreltäviksi mikrobisäiliöiksi,
koska lehmät työllistävät pötsiensä mikrobit -
hajottaakseen ruoan kuidut.
Kun lehmät ulostavat, se on kuin mikrobien höyryävä kasa, joka putoaa maahan.
Ja se on voimakasta tavaraa maata varten.
Karja on ollut tällä laidunnurmella kolme kuukautta.
Kuulitteko tuon pienen poksahduksen, kun vetäisin sen ulos?
Se tuli kaikista näistä juurista, jotka irtosivat.
Tällaisia juuria on tuhansia ja tuhansia,
ja ne kytkeytyvät toisiinsa muiden heinien kanssa -
ja kaikkien muiden lajien kanssa -
juurikarvojensa ja sienijuurtensa kautta.
Karja tulee mukaan, ja se syö ruohon yläosan pois.
Kun ruohoa syödään, juuret irtoavat.
Mistä se juuri on tehty?
Hiilestä.
Ilmakehästä sidotaan hiiltä kasviin fotosynteesin avulla,
ja se kulkee kasvin läpi juureen,
ja se hiili irtoaa ja muuttuu kasvumullaksi maahan,
minne se kuuluukin.
Harjoittamamme maatalous -
luo miljardeja uusia eliöitä -
maaperän mikrobien, sukkulamatojen -
ja laidunmaiden lintujen muodossa.
Tällaisessa maanviljelyjärjestelmässä villit eläimet ja kasvit kukoistavat -
toisin kuin muokatulla maalla, joka tuhoaa kaiken elävän.
Suurimmassa osassa noita muokattuja peltoja kasvatetaan vain yhtä asiaa.
Eläinten rehua.
Maissia, soijaa ja heinää.
Nämä viljelykasvit ja niihin turvautuvat kasvattamot…
…ovat olemassa vain, koska niitä tuetaan verorahoin.
Puhuin Missourin maissin ja soijan tuottajien ryhmälle tänä talvena.
Yksi mies sanoi:
"Miksi kasvattaisin mitään muuta kuin maissia ja papuja,
kun tuloni taataan ennen kuin edes astun pellolle?"
Yhdysvaltain maatalousministeriö käyttää -
valtion luottoyhtiötä nimeltä Commodity Credit Corporation -
takaamaan viljelijöille hintatakuun tiettyjen kasvien viljelystä.
Nykyisessä järjestelmässä -
veronmaksajat tukevat viljelijöitä, jotka kasvattavat satoja,…
…jotka ruokkivat kasvattamoissa eläviä eläimiä,
joista syntyy kasvihuonepäästöjä.
Lopputulos?
Maamme on muuttumassa pölyksi, ja maanviljelijät menevät konkurssiin.
Sitten palaan ja kysyn heiltä, kuinka paljon rahaa ansaitsisit,
jos hallitus ei rahoittaisi toimintaasi?
Ja he tietävät vastauksen.
He eivät ansaitsisi rahaa.
Minä en saa enää tukia.
Sanon tuottajille, etten halua enää tukia.
Useimpien viljelijöiden on vaikeaa ansaita pari dollaria hehtaarilta,
jopa GMO-siementen, sumutteiden ja valtion tukien avulla.
Mutta 5 000 hehtaarin Brownin karjatila -
tuottaa yli 100 dollaria voittoa hehtaaria kohden vuodessa.
Jos rakentaa maatilalle hyvinvoivan ekosysteemin, siitä tulee kestävä.
Riski katoaa.
Kasvatan maissia. En kasvata soijapapuja, mutta herneitä kyllä.
Hyvää.
Kasvatan myös vehnää, ohraa, kauraa, virnaa,
ruisvehnää, sinimailasta, ruoholla ruokittua nautaa, lammasta, possua,
hunajaa, vihanneksia ja muita tuotteita.
En välitä, mikä maissin tai papujen hinta on,
koska ne ovat niin pieni osa toimintaani.
Rakensin kestävyyttä ekosysteemiin.
Suurimman osan maanviljelijöiden hallinnoimasta maasta…
…omistaa joku muu kuin viljelijä.
Kun maanomistajat ymmärtävät -
maaperän terveenä pitämisen pitkäaikaiset edut,
se kannustaa heitä priorisoimaan sitä.
Kun viljelijä alkaa hoitaa maaperän terveyttä -
ja näkee taloudelliset hyödyt, he eivät palaa entiseen.
Siirtymällä regeneroivaan maatalouteen -
amerikkalaisviljelijät voisivat kasvattaa voittojaan -
yli 100 miljardilla dollarilla vuodessa…
…ja käytännössä luopua tuistaan.
Meillä on motto toiminnallemme.
Haluamme kirjoittaa shekin takaa, ei edestä.
Se on aika hyvä motto. Siten taskuun jää enemmän rahaa.
Liittovaltion maatalousohjelma -
on kaikkein haitallisin asia regeneratiivisille maataloudelle.
Jotta hallitus voisi tukea siirtymistä regenerointiin,
kansan on ehkä näytettävä tietä.
Todennäköisesti on joitakin asioita,
joita kaikki voivat tehdä maaperämme pelastamiseksi jo tänään.
Se on kaikkien elämää lähes joka tunti päivittäin.
Ruokajäte.
Ruokajäte on kaikkialla. Kaikilta tulee sitä.
TERVEISIÄ SAN FRANCISCOSTA
Eivät aivan kaikki.
AURINKOINEN KALIFORNIA
On mantereita ja muita suuria alueita,…
…jotka kärsivät tuplasti korkeammista lämpötiloista ja kuivuudesta.
Se tappaa maaperän. Ja se tappaa elämän.
Yksi ratkaisu haasteeseen on kerätä ruokajätteet kaupungeista,
kuten San Francisco,
tehdä niistä kompostia ja viedä se paikallisille tiloille.
Se auttaa niitä säilömään vettä, sillä komposti on kuin pesusieni.
Valitettava todellisuus on,
että useimmat roskat tai jätteet poltetaan tai lähetetään kaatopaikalle.
On otettava mallia luonnosta.
Olin pormestari, kun meillä oli YK:n ympäristöpäivä kaupungissamme.
Siitä tehtiin viikon mittainen ympäristöjuhla ja toimintakehotus.
Yksi strategioista oli jätteiden vähentäminen.
KOMPOSTOITAVAT
San Franciscon asukkaat saavat sakot,
jos he eivät laita kompostia vihreään roskakoriin.
Kannustamme ihmisiä pitämään roskat poissa mustista säiliöistä.
Kun musta säiliö on tyhjä, emme veloita.
Kun jätettä on paljon, veloitamme paljon.
Tavoite on täyttää vihreät ja siniset säiliöt,
komposti- ja kierrätyssäiliöt.
Jos haluat hiiren, on siirrettävä juustoa.
Keräämme -
700 tonnia ruokajätettä ja kasveja San Franciscossa päivässä.
SAN FRANCISCON KOMPOSTOINTILAITOS
Kello on viisi aamulla, ja teemme kompostia.
Tämä on kaikkein tärkeintä jätettä,
koska ravinteet ja hiili ovat tässä.
Komposti saapuu, eli ruoantähteet ravintoloista ja ihmisten kodeista,
ja se lajitellaan.
60 päivää sitten tässä oli munankuoria, kanan luita ja vihannesten kuoria.
Nyt se on hienoa kompostia.
Kaivelen sitä, ja se on aika lämmintä.
Kompostointi on yhä käynnissä.
Keräämme ruokajätteet. Ne menevät vihreään säiliöön.
Se kuljetetaan kompostilaitokseen.
Teemme kompostia, joka menee maatilalle.
Se on helppo ratkaisu.
San Franciscosta tuli kestävin suurkaupunki -
Yhdysvalloissa muutamassa vuodessa,
ja taloutemme kasvoi.
Jos San Francisco voi todistaa ihanteen,
menestys voidaan toistaa muissa kaupungeissa ja osavaltioissa,
ja muissa maissa ympäri maailmaa.
AURINKOINEN KALIFORNIA
Komposti on orgaanisen aineen luonnollista hajoamista.
Lehtien pudotessa maahan,
sienet ja bakteerit alkavat rakentaa maaperää.
Komposti on yhteisö.
Mikrobiyhteisö, joka hajottaa kasaa,
ja Los Angelesin asukkaat,
jotka seulovat ja kääntelevät sitä ja osallistuvat sen tekoon.
MOOTTORIKAUPUNKI DETROIT
Kerään ravintoloiden jätteitä, lantaa eläintarhoista.
Lantaa. Tiedätkö, miksi?
Jotta se pysyisi poissa kaatopaikoilta ja jotta siitä tulee multaa.
Sen takia.
Miten kierrättää ja käyttää jätteet uudelleen?
Ne eivät oikeastaan ole jätettä.
Nimeni on Pashon. Pashon Murray.
Kohtaloni oli olla intohimoinen ympäristöstä.
TERVEISET PORT-AU-PRINCESTÄ
Kun käynnistimme Haitilla kompostoinnin hygieniapilottia…
…kaikki pitivät minua hulluna.
Ehkä olenkin.
Olen Steven. -Sinä olet se…
Se p***amies. -Minä olen se p***anainen.
Jee! Siistiä.
Olemme p***amiehet. -Aivan.
Haitilla sattui maanjäristys, joka oli valtavan tuhoisa.
Halusimme tehdä asialle jotain.
Patricia on ongelmanratkaisija.
Heti kun hän pääsi sinne, hän sanoi: "Heillä on jätevesiongelma."
Maaperän vesi saastui.
2,5 miljardilla ihmisellä ei ole jätehuoltoa,
joten he voivat sairastua.
Koulutamme ihmisiä ympäri maailmaa käyttämään ulkokäymälöitä,
jotta he oppivat keräämään ja käsittelemään jätettä yhteisölleen.
Huomattavin muutos, jonka huomasimme oli haju.
Ero käymälöiden välillä oli yö ja päivä.
Olemme kompostikasan edessä.
Haistatteko mitään outoa?
Ei.
Järjestelmän vahvuus on, että se on helppo oppia.
Osia tai palasia ei tarvitse tilata.
Ihmiset voivat oppia tämän kaikkialla.
Tässä on varasäiliö. Tässä sahanpurua.
Termofiilinen kompostointi -
auttaa ratkaisemaan monia ilmastonmuutosongelmia.
Se auttaa suojelemaan vesivaroja.
Siten päästään eroon taudinaiheuttajista, ja jäljelle jää kompostia.
Kun se on valmista, siitä tulee hienoa multaa.
Sitten maaperää voidaan muokata ja kasvattaa satoa.
Ainoa ongelma on, että se liitetään ihmisten ulosteisiin.
Meillä ihmisillä on yleensä kakkafobia.
Mutta useimmat eivät tiedä, että kaikkialla Amerikassa -
kukkamullassa on luultavasti biomassaa mukana,
ja se tulee ihmisten jätöksistä.
Syömme ruokaa. Kakkaamme sen ulos.
Voimme käsitellä sen -
ja luoda multaa, joka on hyvä kasvualusta kasveille,
ja siten ympyrä kulkee ympäri ja ympäri.
Kakan on pysyttävä mukana.
Tämä on hieno vessa,
ja haluaisin käydä vessassanne. Suokaa anteeksi.
Komposti on vain yksi hiilidioksidin talteenottoratkaisuista.
Mitä enemmän regeneroivia ruokia syödään, sitä enemmän niitä kasvatetaan.
Elämme kriittistä vaihetta ihmiskunnan historiassa.
Voi olla keino syödä ruokaa, joka parantaa planeetan.
Kutsumme sitä regeneroivaksi ruokavalioksi.
Olen itse ollut vegaani 20 vuotta.
Olen esimerkki siitä, että elämä rokkaa -
ja että terveenä ja vahvana voi pysyä noudattamalla kasvisruokavaliota.
Jos lihaa syö, sitä voi ostaa kunnollisilta, korkeatasoisilta tiloilta.
Jos lihaa syödään, lihan pitäisi olla peräisin -
laitumella kasvaneista, ruohoa syöneistä ja kivuttomasti lopetetuista eläimistä.
Se on tärkein valinta, jonka kaikki voivat tehdä tulevaisuutta varten.
Mitä me syömme?
Millaisia viljelyjärjestelmiä tuemme? Regeneroidaanko vai tuhotaanko maapalloa?
Tässä ovat liikkuvat munakärrymme.
Noin kolme päivää sen jälkeen, kun karja kulkee alueen läpi,
tuomme kanat sinne. Ne todella ovat vapaita kanoja.
Ne voisivat halutessaan kävellä Kaliforniaan.
Kävimme paikallisessa ruokakaupassa -
ja ostimme tusinan vapaan kanan luomukananmunia.
Otetaan yksi ja murskataan se rikki.
Tässä on yksi laiduntaneen kanamme muna.
Vasemmalla oleva munamme on tummempi.
Katsokaa tätä.
Näettekö, miten se hajoaa helposti?
Se on löysä.
Katsokaa tätä.
Voin tökkiä sitä sormellani monta kertaa, ennen kuin se murskaantuu.
Katsokaa keltuaisen väriä ja eroa.
Kanamme ovat laitumella. Ne syövät mitä ikinä löytävätkin.
Vaikka nämä eivät ole häkissä, ne ovat takuulla suljetussa tilassa,
ja niille syötetään enimmäkseen viljaa.
Meidän munien ravintoainetiheys on paljon suurempi kuin näissä.
Tässä nähdään,
miten regeneroiva maatalous tuo ravinteita ja hienoutta viljelyyn.
Regeneroivan ruokavalion noudattaminen on tärkeää,
samoin kuin yhteistyö ruokaamme kasvattavien tahojen kanssa.
Arvioidaan,
että maaperän terveyttä hoidetaan noin viidellä prosentilla maatiloista.
Nature Conservance -järjestöllä ja maissinkasvattajienliitolla -
on Soil Health Partnership -verkosto.
Tavoitteemme on kasvattaa luku 50 prosenttiin vuoteen 2025 mennessä.
Ajatus Soil Health Academystä heräsi viisi vuotta sitten,
kun Ray saapui karjatilalleni ja tapasimme.
Emme tienneet, että suunnitelmasta tulisi -
keino edistää regeneroivaa maataloutta.
Se tuottaa vihdoin hedelmää.
Ray Archuleta. -Jesse.
Hei, Jesse. Mukava nähdä.
Aloitan kertomalla itsestäni. Nimeni on Ray Archuleta.
Olen ollut valtiolla 32 vuotta…
Halusimme maaperän voimaan hyvin -
ja opettaa näitä ekologisia periaatteita.
Halusimme ohjata ja inspiroida ihmisiä ajattelemaan,
että he ovat osa planeettaa ja että suhteemme siihen paranee.
Ennen maatilalehdissä ei ollut yhtä ainutta juttua maaperän terveydestä.
Nyt ei voi ottaa yhtä käteen ilman artikkelia maaperän terveydestä.
Se antaa toivoa.
Maaperän terveyttä voidaan parantaa nopeammin kuin uskomme.
Joskus kun esiinnyn, edessä on ryhmä, joka sanoo:
"Ei ikinä. Tätä ei tapahdu täällä."
Tarjoan heille haasteen.
Sanon: "Lyön tilani vetoa siitä, että saan sen toimimaan tilallasi."
Maaperän hyvinvoinnin periaatteisiin kuuluu…
mekaanisen häiriön vähyys, monimuotoisuus,
maaperän suojaus, eläviä juuria jatkuvasti ja eläinten yhteiselo.
Periaatteet toimivat kaikkialla.
En epäile yhtään,
en piirun vertaa,
ettenkö saisi käytäntöjä toimimaan kaikkialla.
Tässä on naapurini maa, jota on käsitelty kemiallisesti.
Siinä ei ole kasvanut mitään yli vuoteen -
paitsi Roundup-torjunta-aineelle immuunit rikkaruohot.
Se on ekologinen aavikko.
Tässä on meidän laitumemme.
Siellä on monenlaisia kasvilajeja.
Hyönteisiä.
Ja eläimiä ja karjaa, joka laiduntaa siinä.
Nappaamme auringonvalon varhaisesta keväästä myöhälle syksyyn -
ja muunnamme auringonvalon nestemäiseksi hiileksi,
joka ajaa ja ruokkii järjestelmää.
Tuolla on maaperää.
Täällä on tomua.
Mistä haluat, että ruokasi tulee?
Kumman mallin haluat valmistavan ruokasi?
Se on minusta itsestäänselvää.
Ympäri maailmaa -
ihmiset hyödyntävät regeneraatiokäytäntöjä maaperän parantamiseksi -
ja ilmaston tasapainottamiseksi.
Jotkut projekteista ovat hyvinkin mittavia.
Noin 25 prosenttia maailman maasta…
…on ihmisen tuhoamaa historian aikana.
Kun sivistyksen kehtoja tarkastellaan,
Kreikkaa ja Roomaa, nähdään,
että monet ovat muuttuneet aavikoiksi.
Hiekka puhaltaa ennen muinoin isojen sivilisaatioiden raunioiden yli.
Kiinalaisen sivilisaation kehto, Loess-tasangot,
oli paikka, jossa maanviljely alkoi.
Kun minua pyydettiin tutkimukseen Loess-tasangolla,
seisoin yksin vuorenhuipulla,
ja katsoin alaspäin, eikä siellä ollut kasvillisuutta.
Alue oli ekologisesti täysin tuhoutunut.
Sitä kutsuttiin maailman kuluneimmaksi paikaksi,
täynnä erittäin köyhiä ihmisiä.
Minun täytyi viettää loppuelämäni tätä selvittäen.
Siihen aikaan oli vaikea kuvitella, että sen voisi palauttaa ennalleen.
Vuodesta 1994 vuoteen 2009, eli 14 vuotta,
35 000 neliökilometrin kokoisella alueella, joka oli noin Belgian kokoinen,
oli paikalla kiinalaisia huipputiedemiehiä -
ja kansainvälisiä tutkijoita Maailmanpankista.
He loivat kartoitusjärjestelmän satelliiteilla,
jotta jokaisella valuma-alueella oli oma osoite.
Tulokset olivat…
ällistyttäviä.
36 260 NELIÖMETRIÄ REGENEROITU
Sadat miljoonat ihmiset pelastettiin köyhyydestä.
Tapasimme lukutaidottomia,
ja heidän lapsensa opiskelevat nyt maan parhaissa yliopistoissa.
Ihmiset ilmestyivät paratiisiin.
Jos kunnostamme kaiken pilaantuneen maan, voimme palata paratiisiin.
Jos kunnostustalous, regeneroiva talous, aloitetaan tänään,
tämä on tie eteenpäin.
Jos saadaan puro taas virtaamaan ja hedelmällinen maaperä takaisin,
ja nähdään biologisen monimuotoisuuden paluu täysin tuhoutuneeseen paikkaan,
kaikki voivat olla erittäin tyytyväisiä.
Kunnostetaan paratiisia siis pikkaisen joka päivä.
Ei se niin vaikeaa ole.
Jos emme anna kiiltävien esineiden häiritä itseämme -
ja alamme miettiä, mikä on meille todella tärkeää,
eli biologisen monimuotoisuuden paluu paikkaan, joka oli täysin tuhoutunut.
Näin kaikki voivat saada valtavasti tyydytystä ja merkitystä elämään.
Olemme kaikki samassa veneessä.
Jokainen toimemme vaikuttaa jokaiseen muuhun toimintaan kuin aaltoliike.
Millaisia päätöksiä sinä teet,
joilla on positiivinen vaikutus tähän kauniiseen planeettaan,
jotta lapsenlapsenlapsemme, seitsemän sukupolvea tulevaisuudessa,
voivat mennä ja halata vanhaa punapuuta -
ja uida puhtaissa vesissä,
ja avata suunsa ja juoda vettä samalla, kun he uivat?
Mitä voimme tehdä tänään, jotta lapsemme voivat kukoistaa -
siinä yltäkylläisyydessä, jonka olemme luoneet päätöksillämme?
Ajan 160 kilometriä, tuhat, jos täytyy,
jos voin pelastaa edes yhden tilan, avata edes yhden ihmisen silmät.
Kyse voi olla yhdestä ihmisestä.
Sillä voi olla vaikutusta toiseen ihmiseen.
Niin meille kävi. Se muutti meidät, ja se muutti elämämme.
Kyse ei ole uskonnosta, eikä politiikasta.
Kyse on rakkaudesta.
Jos jotain tai jotakuta rakastaa, heitä haluaa ymmärtää,
heistä haluaa huolehtia ja pitää heidät turvassa.
Siksi me kaikki olemme täällä.
Kuten pienet sienijuuret, madot ja bakteerit.
Jos pidämme niistä huolta, ne huolehtivat meistä.
Aina pienimmistä mikrobeista suurimpiin olentoihin,
sininen planeettamme sykkii elämää.
Miljoonien vuosien ajan se on parantanut itse itsensä.
Mutta tänä päivänä lajimme on suurimman koetuksensa edessä.
Tehtävämme on yksinkertainen.
Maapallon oma regeneroiva voima on valjastettava käyttöön.
Tehdään sopimus.
En luovuta, eikä sinunkaan pitäisi.
KÄÄRI ÄITI KASVEIHIN
MAAPERÄ PELASTAA MEIDÄT
KUNNIOITTAKAA ÄITIÄ
SYÖ REGENEROIVASTI
RATKAISU ON JALKOJESI ALLA!
KASTEMADOT = YSTÄVIÄ
ISTUTA PUITA
VÄHENNÄ RUOKAJÄTETTÄ
PERUSTA VILJELMIÄ
TUEN HÄNTÄ
ÄÄNESTÄ MAAPERÄÄ
BIODIVERSITEETTI
VÄHENNÄ RUOKAJÄTETTÄ KOMPOSTOI
MAAPERÄ PELASTAA MEIDÄT
REGENEROIMME MAAPALLON YHDESSÄ
LIITY MAAILMANLAAJUISEEN LIIKKEESEEN -
PARANTAAKSEMME MAAPERÄMME, TERVEYTEMME JA ILMASTOMME
LÖYDÄ POLKUSI OSOITTEESSA -
KISSTHEGROUNDMOVIE.COM
Mitä hiilidioksidi on?
Se on…
Tulee…
Hankala kysymys. Yllätit minut.
Se on kai hiili ja kaksi atomia, kaksi molekyyliä…
tai jotain.
Jotain pahaa?
Se on myrkkyä, jota hengität, ja se tuhoaa sinut.
Mitä sinä teet ilmastonmuutoksen hyväksi?
Haluan tehdä osani, kun voin, minulla on metallinen pilli.
Käytetään paperisia pillejä.
Paperipilli, ei muovinen.
Kierrätettyjä pilliä.
Aina kun tulen tänne, koen herääväni eloon.
Jos kierrätys ja paperipillit ovat ainoa toivomme,
olemme suurissa vaikeuksissa.
Ilmastonmuutos voidaan peruuttaa tekemällä asiat paremmin,
ei vain korjaamalla sitä, mikä oli huonosti.
Voitteko kuvitella sen?
Emme enää vain rappeudu. Me uudistumme.
Kuulostaa mahtavalta. Minä haluan uudistua.
Tekstitys: Jenna Mendez